*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*75. számú előterjesztés*

Bátaszék Város Önkormányzata Képviselő-testületének 2018. március 28.-án,

16 órakor megtartandó ülésére

*a Bátaszéki Polgárőr Egyesület tulajdonában álló térfigyelő kamerarendszer átadás-átvétele*

|  |
| --- |
| **Előterjesztő:** dr. Bozsolik Róbert polgármester  **Készítette:** dr. Tóth Korinna igazgatási ügyintéző    **Törvényességi ellenőrzést végezte:** Takácsné Gehring Mária aljegyző  **Tárgyalja:**  PG Bizottság: 2018. 03. 26. |

***Tisztelt Képviselő-testület!***

Bátaszék Város Polgárőr Egyesülete (továbbiakban: Polgárőr Egyesület) a 122/2009.(IX. 17.) FVM rendelet alapján a Helyi Vidékfejlesztési Stratégiák LEADER fejezetének végrehajtásához nyújtandó támogatás pályázati felhívásának keretében Térfigyelő kamerarendszerek kiépítése, meglévő bővítése célterületre 2009. 11. 16. napján pályázatot nyújtott be, mely alapján, Alsónyéken 1, Pörbölyön 1, Bátaszéken 8 kamerapont és 4 átjátszó állomás valamint 1 képrögzítő központ került kiépítésre. A Polgárőr Egyesület tulajdonában lévő – *7.217.289,- Ft* értékű – *Térfigyelő kamerarendszer és tartozékai tételes felsorolása* az *előterjesztés 1. sz. mellékleteként csatolva*.

A Polgárőr Egyesület rendszer-üzemeltetési kötelezettsége – figyelemmel *az Európai Mezőgazdasági Vidékfejlesztési Alap társfinanszírozásában megvalósuló támogatások igénybevételének általános szabályairól szóló 23/2007. (IV. 17.) FVM rendelet* 23. § (1) bekezdésében foglaltakra – 2017. december 14. napján lejárt, így nincs akadálya annak, hogy a teljes rendszert Bátaszék Város Önkormányzatának – térítésmentesen – a tulajdonába adja, a 2. sz. alatt mellékelt átadás-átvételi megállapodásban foglalt feltételekkel. A Polgárőr Egyesület a 6/2018. (II. 24.) PK. sz. határozatával döntött a térfigyelő kamerarendszer ingyenes átadásáról (a határozat az előterjesztés 3. sz. melléklete).

A térfigyelő kamerarendszert – az átadást követően – Bátaszék Város Önkormányzata üzemelteti, illetve ezen időponttól ő jogosult annak üzemeltetésére, felügyeletére, fejlesztésére, bővítésére, stb. harmadik személyekkel szerződést kötni.

A fentiek alapján az alábbi határozati javaslat elfogadását javasoljuk:

**H a t á r o z a t i j a v a s l a t :**

**a Bátaszék Város Polgárőr Egyesülete tulajdonában álló térfigyelő kamerarendszer átvételére**

Bátaszék Város Önkormányzatának Képviselő-testülete

1. a Bátaszék Város Polgárőr Egyesületével kötendő, 7.217.289,- Ft értéket képviselő, térfigyelő kamerarendszer térítésmentes önkormányzati tulajdonba adásáról szóló Átadás-átvételi megállapodást – a határozat melléklete szerint tartalommal – jóváhagyja;
2. felhatalmazza a város polgármesterét az átadás-átvételi megállapodás aláírására.

*Határidő:* azonnal

*Felelős:* dr. Bozsolik Róbert polgármester

(a megállapodás aláírásáért)

*Határozatról értesül:* Bátaszék Város Polgárőr Egyesülete

Bátaszéki KÖH pénzügyi iroda

Bátaszéki KÖH városüzemeltetési iroda

irattár